  Наталья Тетерина 2018-тӥ арын толшоре Удмуртиын 1 сюрс 424 пинал вордскиз, ивортэ Удмуртстат. Кылем арысь та вакытэн ик ӵошатыса, со 124 нылпилы ӧжытгес. 2017-тӥ арын толшорен ӵошатыса, кулэмъёслэн лыдзы 228 адямилы ичиомиз — 1 691 адямиозь. Озьыен, улонысь кошкемъёс, вордскемъёс сярысь, 267 адямилы тросгес пусъемын (ар талэсь азьвыл — 371 адямилы). Со сяна, кузпалъяськемъёслэн лыдзы 479-сен443-озь ӧжытомиз, нош люкиськемъёс 405-ысен446-озь йылӥзы. Тодэ вайытом, 2017-тӥ арын Удмуртиын 17 сюрс 954 пинал вордскиз. Со 2016-тӥ арлэсь 14, но ӝыны процентлы ӧжытгес. Кулэмъёслэн лыдзы 5, 4 процентлы ичиомиз — 18 сюрс 130 адямиозь. Тегъёс: Удмуртстат Удмуртия пиналъёс  